1107 Barnegat Avenue, Surf City, NJ 08008 (MLS #14060521) :: The MEEHAN Group of RE/MAX New Beginnings Realty
MLS #: 14060521 Goeie nuus vir gestrande SA’ners in China | Maroela Media
Van die jongmense wat in China gestrand is. Foto: Verskaf
Lindiwe Sisulu, minister van internasionale betrekkinge en samewerking, het Vrydag in ŉ verklaring gesê 49 van die 51 Suid-Afrikaners wat in Tsjangtsjoen in China gestrand was nadat hul paspoorte weens foutiewe visums deur die polisie afgeneem is, is terug in hul tuisland.
Die jong mense, almal onder 25 jaar oud, is deur ŉ agent gelok om met studievisums na China te reis om daar as Engels-onderwysers te werk. Hulle is glo onder die indruk gebring dat hulle hul werkvisums sou ontvang sodra hulle in China aankom, maar dit het nie gebeur nie. Hulle het egter begin werk met die studievisums wat strydig is met China se immigrasiewette.
Die twee ander mense, wat vermoedelik deel is van die werwers, word steeds deur Chinese owerhede aangehou.
“Ons is verlig dat al die jong mense wat gestrand was nou terug is by hul families. Ons is deeglik bewus daarvan dat dit nie ŉ maklike tyd vir dié familielede was nie,” het Sisulu gesê.
Sisulu het Chinese owerhede bedank nadat hulle met Suid-Afrika ooreengekom het om die groep se paspoorte weer terug te besorg en die Suid-Afrikaners toe te laat om die land te verlaat.
Sy het gesê die departement beoog om volgende week ŉ veldtog van stapel te stuur om Suid-Afrikaners van slenters bewus te maak. Die veldtog sal “Travel smart” heet.
“Daar is te veel Suid-Afrikaners in tronke oor die hele wêreld en dit is ŉ bekommernis,” sê sy. “Ons wil hê Suid-Afrikaners moet weet hoe belangrik dit is om deeglik navorsing te doen voordat hulle reis om op só ŉ manier te verhoed dat hulle hulself betrek by aktiwiteite wat ander lande as onwettig beskou.”
Volgens dié ambassade in Beijing is die 51 jong Suid-Afrikaners deur ŉ agent gelok om met studievisums na China te reis en as Engels-onderwysers te werk. Hulle is glo onder die indruk gebring dat hulle hul werkvisums sou ontvang sodra hulle in China aankom, maar dit het nie gebeur nie. Hulle het egter begin werk met die studievisums wat strydig is met China se immigrasiewette. Volgens inligting is al die jong mense onder 25 jaar oud en het die agent hul paspoorte afgeneem toe hulle in China aangekom het. Hulle is glo beveel om nié hul verblyfplek te verlaat nie en moes met net R45 per dag oorleef.
Derduisende rande is in die afgelope week deur middel van ŉ skarefinansieringswebwerf vir die jeugdiges ingesamel.
Dankie Minister. Goeie werk.
Die minister en haar party het nie veel tyd vir wit mense nie, maar gryp in om dié groep wit Suid-Afrikaners te help. Dis seker hoekom dit vandag so reën in die Kaap.
Net jammer daar word nie met plaasaanvalle en -moorde ingegryp nie.
Die ergste is dat hierdie groep wat nou terug is in SA, glad nie of bitter moeilik sal werk kry hier NET omdat hulle wit is. Dis tog maar om van regstellende aksie af weg te kom dat hulle oorspronklik China toe is.